ᱵᱚᱨᱟᱦᱜᱤᱨᱤ ᱵᱮᱸᱠᱚᱴ ᱜᱤᱨᱤ

ᱵᱚᱨᱟᱦᱜᱤᱨᱤ ᱵᱮᱸᱠᱚᱴ ᱜᱤᱨᱤ ᱟᱨᱵᱟᱝ ᱵᱷᱤ. ᱵᱷᱤ. ᱜᱤᱨᱤ (᱑᱐ ᱚᱜᱚᱥᱴ ᱑᱘᱙᱔ - ᱒᱔ ᱡᱩᱱ ᱑᱙᱘᱐) ᱫᱚ ᱥᱤᱧᱚᱛ ᱨᱤᱱᱤᱡ ᱛᱮᱥᱟᱨ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱟᱨ ᱔ ᱟᱹᱱᱤᱡ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱡᱟᱱᱟᱢ ᱫᱚ ᱵᱚᱨᱦᱚᱢᱯᱩᱨ, ᱳᱰᱤᱥᱟ ᱯᱚᱱᱚᱛ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱫᱚ ᱑᱙᱗᱕ ᱨᱮ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ ᱵᱷᱟᱨᱚᱛ ᱨᱚᱛᱱᱚ ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾ 

 ᱮᱛᱚᱦᱚᱵ ᱡᱤᱭᱚᱱ 

ᱵᱤᱹ ᱵᱤᱹ ᱜᱤᱨᱤᱭᱟᱜ ᱡᱟᱱᱟᱢ ᱫᱚ ᱑᱐ ᱚᱜᱚᱥᱴ ᱑᱘᱙᱔ ᱨᱮ ᱢᱟᱫᱽᱨᱟᱥ ᱯᱨᱮᱥᱤᱰᱮᱱᱥᱤ ᱨᱮᱱᱟᱜ ᱵᱚᱨᱦᱚᱢᱯᱩᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱱᱤᱛᱚᱜ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱟᱡ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱢᱟᱱᱚᱛᱟᱱ ᱡᱳᱜᱤᱦ ᱯᱚᱱᱛᱩᱞᱩ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱫᱚ ᱢᱤᱫ ᱳᱠᱤᱞ ᱮ ᱛᱟᱦᱮᱸ ᱠᱟᱱᱟ ᱾ ᱮᱛᱚᱦᱚᱵ ᱥᱮᱪᱮᱫ ᱫᱚ ᱩᱱᱤ ᱵᱚᱨᱦᱚᱢᱯᱩᱨ ᱠᱷᱚᱱ ᱜᱮᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱑᱙᱑᱓ ᱨᱮ ᱠᱟᱱᱩᱱ ᱯᱟᱲᱦᱟᱣᱜ ᱞᱟᱹᱜᱤᱫ ᱩᱱᱤ ᱫᱚ ᱰᱚᱵᱽᱞᱤᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮ ᱪᱟᱞᱟᱣᱮᱱᱟ , ᱤᱠᱷᱟᱹᱱ ᱟᱭᱤᱨᱤᱥ ᱡᱟᱹᱛᱤᱭᱟᱹᱨᱤ ᱴᱩᱨᱱᱟᱢᱮᱸᱴ ᱨᱮᱭ ᱥᱮᱞᱮᱫ ᱮᱱ ᱠᱷᱟᱹᱛᱤᱨ ᱑᱙᱑᱖ ᱨᱮ ᱟᱭᱚᱨᱞᱮᱸᱰ ᱠᱷᱚᱱ ᱠᱚ ᱚᱰᱚᱠ ᱠᱮᱫᱮᱭᱟ ᱾ ᱥᱤᱧᱚᱛ ᱨᱩᱣᱟᱹᱲ ᱦᱮᱡ ᱠᱟᱛᱮ ᱩᱱᱤ ᱫᱚ ᱢᱟᱫᱽᱨᱟᱥ ᱨᱮ ᱩᱠᱤᱞᱟᱛᱤᱭ ᱮᱛᱚᱦᱚᱵ ᱠᱮᱫ-ᱟ ᱾

 ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱚᱠᱛᱚᱨᱮ 

ᱥᱤᱧᱚᱛ ᱮ ᱨᱩᱣᱟᱹᱲ ᱮᱱ ᱛᱟᱭᱚᱢ ᱟᱡ ᱫᱚ ᱠᱷᱟᱴᱟᱣ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱥᱟᱶᱛᱮ ᱠᱚᱸᱜᱽᱨᱮᱥ ᱥᱟᱶ ᱦᱚᱸᱭ ᱡᱩᱲᱟᱹᱭ ᱮᱱᱟ ᱾ ᱟᱡ ᱫᱚ ᱢᱟᱫᱽᱨᱟᱥ ᱟᱨ ᱱᱟᱜᱽᱯᱩᱨ ᱨᱮᱱᱟᱜ ᱨᱮᱞᱣᱮ ᱠᱷᱟᱹᱴᱣᱟᱹᱱ ᱴᱨᱮᱰ ᱭᱩᱱᱤᱭᱚᱱ ᱮ ᱵᱮᱱᱟᱣ ᱠᱮᱫ-ᱟ ᱡᱟᱦᱟᱸ ᱫᱚ ᱢᱟᱬᱟᱝ ᱥᱮᱫ ᱪᱟᱞᱟᱣ ᱠᱟᱛᱮ ᱵᱷᱟᱨᱚᱛ ᱡᱟᱠᱟᱛ ᱨᱮᱞ ᱠᱟᱹᱢᱤᱭᱟᱹ ᱜᱟᱶᱛᱟ ᱧᱩᱛᱩᱢ ᱛᱮ ᱵᱟᱱᱟᱰᱟᱭ ᱮᱱᱟ ᱾ 
। 
ᱩᱱᱤ ᱫᱚ ᱡᱤᱱᱮᱣᱟ ᱨᱮ ᱑᱙᱒᱗ ᱨᱮ ᱦᱩᱭ ᱞᱮᱱ ᱡᱮᱡᱟᱹᱛᱤᱭᱟᱹᱨᱤ ᱠᱷᱟᱹᱴᱣᱟᱹᱱ ᱥᱮᱱᱮᱞᱮᱫ ᱨᱮ ᱠᱷᱟᱹᱴᱣᱟᱹᱱ ᱠᱚ ᱯᱟᱦᱴᱟ ᱠᱷᱚᱱ ᱮ ᱥᱮᱞᱮᱫ ᱞᱮᱱᱟ ᱾  

᱑᱙᱓᱗-᱓᱙ ᱟᱨ ᱑᱙᱔᱖ - ᱔᱗ ᱨᱮᱱᱟᱜ ᱛᱟᱞᱟᱨᱮ ᱟᱡ ᱫᱚ ᱢᱟᱫᱽᱨᱟᱥ ᱥᱚᱨᱠᱟᱨ ᱨᱮ ᱠᱷᱟᱴᱟᱣ, ᱤᱱᱰᱚᱥᱴᱨᱤ, ᱥᱚᱯᱚᱦᱚᱫ ᱟᱨ ᱵᱟᱹᱱᱤᱡ ᱵᱤᱵᱷᱟᱜᱽ ᱨᱮ ᱢᱚᱱᱛᱨᱤᱭ ᱛᱟᱦᱮᱸ ᱮᱱᱟ ᱾  ᱤᱱᱟᱹ ᱛᱟᱭᱚᱢ ᱫᱚᱥᱟᱨ ᱫᱷᱟᱹᱨᱛᱤ ᱞᱟᱹᱰᱷᱟᱹᱭ ᱟᱨ ᱥᱤᱧᱚᱛ ᱵᱟᱹᱜᱤᱱ ᱦᱩᱞᱥᱟᱹᱞ ᱚᱛᱠᱚ ᱨᱮ ᱩᱱᱤ ᱫᱚ ᱡᱤᱦᱚᱞ ᱦᱚᱸᱭ ᱪᱟᱞᱟᱣ ᱞᱮᱱᱟ ᱾ 

 ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱛᱟᱭᱚᱢ ᱨᱟᱡᱽᱟᱹᱨᱤ ᱡᱤᱭᱚᱱ 

᱑᱙᱔᱗-᱕᱑ ᱛᱟᱞᱟᱨᱮ ᱟᱡ ᱫᱚ ᱥᱤᱞᱳᱱ ᱨᱮ ᱥᱤᱧᱚᱛ ᱨᱤᱱᱤᱡ ᱦᱟᱭ ᱠᱚᱢᱤᱥᱚᱱᱚᱨ ᱞᱮᱠᱟᱛᱮᱭ ᱟᱹᱪᱩᱭᱮᱱᱟ ᱾  ᱑᱙᱕᱒ ᱨᱮ ᱯᱩᱭᱞᱩ ᱫᱚ ᱥᱟᱱᱟᱱᱟᱢ ᱵᱟᱪᱷᱱᱟᱣ ᱨᱮ ᱥᱟᱝᱥᱚᱫᱽ ᱮ ᱵᱟᱪᱷᱚᱱ ᱮᱱᱟ ᱟᱨ ᱠᱚᱸᱜᱽᱨᱮᱥ ᱯᱟᱴᱤ ᱨᱮᱱᱟᱜ ᱥᱚᱨᱠᱟᱨ ᱨᱮ ᱟᱡ ᱫᱚ ᱯᱩᱭᱞᱩ ᱠᱷᱟᱴᱟᱣ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ ᱵᱤᱹ ᱵᱤ. ᱜᱤᱨᱤᱭᱟᱜ ᱥᱚᱢᱟᱡᱽᱵᱟᱫᱤ ᱨᱟᱡᱽᱟᱹᱨᱤᱭᱟᱹᱛ ᱩᱭᱦᱟᱹᱨᱛᱚᱦᱚᱨ ᱠᱷᱟᱹᱴᱣᱟᱹᱱ ᱠᱚ ᱪᱮᱛᱟᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱠᱷᱟᱴᱟᱣ ᱢᱚᱱᱛᱨᱤ ᱯᱚᱫᱽ ᱫᱚᱭ ᱵᱟᱹᱜᱤᱭᱟᱫ-ᱟ ᱤᱠᱷᱟᱹᱱ ᱑᱙᱕᱗ ᱨᱮᱱᱟᱜ ᱵᱟᱪᱷᱱᱟᱣ ᱦᱚᱸᱭ ᱦᱟᱨᱟᱣ ᱮᱱᱟ ᱾ 

ᱟᱡ ᱫᱚ ᱱᱟᱯᱟᱭ ᱚᱨᱡᱚ ᱥᱟᱶᱛᱮ ᱩᱛᱚᱨ ᱯᱨᱚᱫᱮᱥ (᱑᱙᱕᱗-᱑᱙᱖᱐), ᱠᱮᱨᱚᱲ (᱑᱙᱖᱐-᱑᱙᱖᱕), ᱟᱨ ᱢᱮᱭᱥᱩᱨ (᱑᱙᱖᱕-᱑᱙᱖᱗) ᱨᱤᱱᱤᱡ ᱨᱟᱡᱽᱯᱟᱞ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ ᱟᱡ ᱫᱚ ᱑᱙᱖᱗ ᱨᱮ ᱥᱤᱧᱚᱛ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾

 ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ 

ᱡᱟᱠᱤᱨ ᱦᱩᱥᱮᱸᱱ ᱟᱜ ᱑᱙᱖᱙ ᱨᱮ ᱠᱟᱹᱢᱤᱠᱛᱚ ᱨᱮᱜᱮᱭ ᱜᱩᱨᱮᱱ ᱠᱷᱟᱱ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱱᱟᱣ ᱦᱩᱭ ᱮᱱᱟ ᱾  ᱫᱤᱥᱚᱢ ᱜᱚᱢᱠᱮᱭᱟᱜ ᱵᱟᱪᱷᱱᱟᱣ ᱟᱨ ᱵᱟᱪᱷᱱᱟᱣ ᱨᱮᱱᱟᱜ ᱚᱨᱡᱚ ᱛᱟᱞᱟ ᱛᱮ ᱛᱤᱱᱟᱹᱝ ᱫᱤᱱ ᱞᱟᱹᱜᱤᱫ ᱫᱚ ᱥᱤᱧᱚᱛ ᱨᱮ ᱤᱱᱟᱹ ᱚᱠᱛᱚ ᱨᱤᱱᱤᱡ ᱪᱤᱯ ᱡᱚᱥᱴᱤᱥ ᱢᱚᱦᱚᱢᱢᱚᱫᱽ ᱦᱤᱫᱟᱭᱟᱛᱩᱞᱞᱟᱦ ᱠᱟᱹᱢᱤ ᱥᱟᱸᱵᱽᱲᱟᱣ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱮᱱᱟ ᱾ ᱠᱚᱸᱜᱽᱨᱮᱥ ᱯᱟᱴᱤ ᱫᱚ ᱫᱤᱥᱚᱢ ᱜᱚᱢᱠᱮ ᱦᱮᱯᱨᱟᱣᱤᱭᱟᱹ ᱞᱮᱠᱟᱛᱮ ᱱᱤᱞᱤᱢᱟ ᱥᱚᱧᱡᱤᱵᱽ ᱨᱮᱰᱰᱤ ᱠᱚ ᱧᱩᱢ ᱨᱟᱠᱟᱵ ᱠᱮᱫᱮᱭᱟ ᱟᱨ ᱵᱤ. ᱵᱤ. ᱜᱤᱨᱤ ᱫᱚ ᱤᱱᱰᱤᱯᱮᱱᱰᱮᱸᱴ ᱠᱮᱱᱰᱤᱰᱮᱸᱴ ᱞᱮᱠᱟᱛᱮ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱱᱟᱣ ᱮ ᱞᱟᱹᱰᱷᱟᱹᱭ ᱮᱱᱟ ᱾ ᱥᱤᱧᱚᱛᱤᱭᱟᱹ ᱱᱟᱜᱟᱢ ᱨᱮ ᱯᱩᱭᱞᱩ ᱫᱷᱟᱣ ᱵᱤ. ᱵᱤ. ᱜᱤᱨᱤ ᱠᱚᱸᱜᱽᱨᱮᱥ ᱠᱮᱱᱰᱤᱰᱮᱸᱴ ᱫᱚᱭ ᱦᱟᱨᱟᱣ ᱠᱮᱫᱮ ᱛᱮ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱱᱟᱣ ᱮ ᱡᱤᱛᱠᱟᱹᱨ ᱮᱱᱟ ᱾  

ᱩᱱᱤᱭᱟᱜ ᱥᱚᱱᱢᱟᱱ ᱨᱮ ᱥᱤᱧᱚᱛᱤᱭᱟᱹ ᱰᱟᱠ ᱟᱨ ᱴᱮᱞᱮᱜᱽᱨᱟᱯᱷ ᱰᱤᱯᱟᱴᱢᱮᱸᱴ ᱫᱚ ᱒᱕ ᱯᱩᱭᱥᱟᱹ ᱨᱮᱱᱟᱜ ᱰᱟᱠ ᱴᱤᱠᱮᱴ ᱦᱚᱸᱭ ᱵᱮᱱᱟᱣ ᱟᱠᱟᱫ-ᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 V. V. Giri at Encyclopædia Britannica

ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ